Somijas eiro monētas

**Somijas eiro monētas** ir eiro monētas, kuras izdevusi Somija.

## Valsts puses izskats
Somijas eiro monētu valsts puses dizainā izmantoti trīs attēli. Uz centu monētām attēlots lauva no Somijas ģerboņa, bet uz eiro monētām attēlota Somijas daba. Uz 1 eiro monētas attēloti divi ziemeļu gulbji lidojumā virs mākoņiem. Ziemeļu gulbis ir Somijas nacionālais putns. Uz 2 eiro monētas attēlotas lācenes (ogas ar lapām fonā). Uz 2 eiro monētas jostas ir valsts nosaukums somiski un zviedriski un trīs lauvas galvas. Uz Somijas eiro monētām sākotnēji netika identificēta izdevējvalsts, taču uz kopš 2007. gada izlaistajām monētām šim nolūkam ir iekalti nelieli burti FI. Somijā netiek izmantotas 1 un 2 centu monētas, tās kaļ tikai nelielā daudzumā priekš kolekcionāriem.

## 2 eiro apgrozības piemiņas monētas
Somija 2 eiro piemiņas monētas izdod kopš 2004. gada. 2007., 2009. un 2012. gadā izdotās Eiropas ekonomiskajai vienotībai veltītas monētas izdeva visas eirozonas valstis kopā. Lai gan 2 eiro monētu jostas uzraksts piemiņas monētām parasti ir tāds pats kā uz standarta monētām, dažām no Somijas monētām tas ir atšķirīgs. Bez 2 eiro piemiņas monētām Somija ir izdevusi vairākas piemiņas monētas, kas nav paredzētas apgrozībai.

Attēls:2-Euro-Gedenkmünze Finnland 2004.png|2004 — Eiropas Savienības piektā paplašināšana 2004. gadā
Attēls:2-Euro-Gedenkmünze Finnland 2005.gif|2005 — ANO izveides 60. gadadiena un 50. gadadiena kopš Somijas pievienošanās šai organizācijai
Attēls:Inscription.finland.2 euro commemorative.2005.jpg|ANO veltītās monētas jostas uzraksts
Attēls:2-Euro-Gedenkmünze Finnland 2006.gif|2006 — 100 gadi kopš sievietēm Somijā ir balsstiesības
Attēls:2 Euro Finnland 2007 Rom.jpg|2007 — 50 gadi kopš Romas līguma noslēgšanas
Attēls:Edge.finland.tor.jpg|Romas līgumam veltītās monētas jostas uzraksts
Attēls:Gedenkmünze Finnland 2007 Unabhängigkeit.jpg|2007 — Somijas neatkarības 90.gadadiena
Attēls:2 Euro Finnland 2008.jpg|2008 — Vispārējās cilvēktiesību deklarācijas pieņemšanas 60. gadadiena
Attēls:10 Jahre EWU 2009 Finnland.jpg|2009 — 10 gadi kopš Eiropas Ekonomikas un monetārā savienības izveides
Attēls:Edge.Finland.tea 2009.jpg|Eiropas Ekonomikas un monetārajai savienībai veltītās monētas jostas uzraksts
Attēls:€2 commemorative coin Finland 2009.jpg|2009 — 200 gadi kopš Somija ieguva autonomiju (kā Somijas lielhercogiste)
Attēls:€2 commemorative coin Finland 2010.jpg|2010 — 150 gadi kopš Somija ieguva tiesības izdot naudu
Attēls:€2 commemorative coin Finland 2011.png|2011 — Somijas bankas 200. gadadiena
Attēls:€2 commemorative coin Finland 2012 TYE.png|2012 — 10 gadi kopš eiro ieviešanas
Attēls:€2 commemorative coin Finland 2012.png|2012 — Somu gleznotājas Helēnes Šjerfbekas 150 gadu jubileja
Attēls:€2 commemorative coin Finland 2013 1.png|2013 — 150 gadi kopš Somijā regulāri tiek noturētas parlamenta sesijas
Attēls:2 Euro Finnland 2013 Sillanpää.jpg|2013 — Somu rakstnieka un Nobela prēmija literatūrā Fransa Emila Sillanpē 125 gadu jubileja
Attēls:2-e-Finnland-2014-Tapiovaara.jpg|2014 — Somijas rakstnieces Tūves Jānsones 100 gadu jubileja
Attēls:2-e-Finnland-2014-Jansson.jpg|2014 — Somu mēbeļu un tekstiliju dizainera Ilmari Tapiovāras 100 gadu jubileja
Attēls:Finland2euros.jpg|2015 — Somijas komponista Žana Sibēliusa 150 gadu jubileja


## Īpašas iezīmes
Uz Somijas monētām, kas izdotas līdz 2006. gadam bija meistara zīme M — Somijas naudas kaltuves toreizējā prezidenta Raimo Makonena uzvārda pirmais burts. Pēc 2007. gada, kad monētu dizainā tika veiktas nelielas izmaiņas, lai iekļautu valsts apzīmējumu FI, meistara zīme tika aizstāta ar kaltuves zīmi, kas ir Somijas naudas kaltuves logo.

## Skatīt arī